Lisa 1

RMK ja \_\_\_\_\_\_\_ vahelise \_\_.\_\_.2025.a töövõtulepingu nr \_\_\_\_\_\_\_ juurde

**TEHNILINE KIRJELDUS**

1. **Tartu taimla kasvuhoone nr. 1 remonditööde tehniline kirjeldus**

1.1.           Kasvuhoone asub RMK Tartu taimlas, Rõõmu tee 3a, Tartu linnas, Tartu maakonnas kinnistul katastritunnusega 79515:019:0012. Kasvuhoone on laiusega 16,00 m, pikkusega 100,3 m ja kõrgusega 7,7 m. Kasvuhoone on liimpuitkaartega, sammuga 2,95 m kaetud kahekordse kilega (EVA 0,18+ 0,18mm).

1.2.           Remondi eesmärgiks on kulunud ja amortiseerunud osade vahetus ning  uuendamine. Vahetatakse kasvuhoone alumised raampuud ja kattekile, remonditakse uksed, vahetatakse katuseaknad ja linnuvõrgud akende ja uste ees. Remondi järgselt peab olema kasvuhoonel tagatud ehituslik seisukord, mis võimaldab seda eesmärgipäraselt kasutada järgneva 15 aasta kestel.

1.3.           **Vajalikud tööd kasvuhoones**

1.3.1. Vahetatakse kasvuhoone alumised raampuud sügavimmutatud prussidega 145x70 mm, puidu tugevusklass C24, niiskus 25%, immutusklass H4.

1.3.2. Remonditakse puitprussidele kinnitatud sokli vahtpolüstüreenist isolatsiooniplaadid XPS 50 paksusega 50 mm, kõrgusega 500 mm (või samaväärsed).

1.3.3. Vahetada olemasolev amortiseerunud kahekordne õhuvahega kile kogu kasvuhoone ulatuses, külgedel kile EVA 0,18 mm, otsaseintel EVA 0,20 mm. Kaartelt eemaldada väline pehkinud kiht. Kile kinnitatakse kaartele ja otstele alumiiniumist liistudega. Liistud kinnitatakse 20 cm sammuga PVC profiildetailidega, jättes kaare või otsaprussi vahele õhuvahe. PVC profiildetailide kinnitamiseks kasutatakse 6x100 mm kruve (keskkonnaklass C3). Alumiiniumliistude soonde fikseeritakse kile kilekinnitamise liistu ja lukustuskiiluga.

1.3.4. Kilede vahede täispuhumise süsteem ja õhujuhtmed kontrollida. Asendada ventilaator, vajadusel ka teised amortiseerunud osad uutega.

1.3.5. Vahetada liigutatavad katuseaknad, asendades nende raamistik alumiiniumist profiilidega. Katuseaknad katta polükarbonaatplaadiga  paksusega 10 mm, ülekattega kilele 100 mm. Asendada uutega katuseakende ja uste linnuvõrgud. Kontrollida ja vajadusel asendada katuseakende avamissüsteemi detailid s.h. torude vahelised ühendused.

1.3.6. Lükanduksed ja nende sees olevad jalgväravad remontida, puhastada ja seadistada kergesti kasutatavateks.

1.3.7. Vahetada pruss, millele uksed kinnituvad.

1.3.8. Kontrollida ja tugevdada diagonaalprusside otste kinnitust.

1.3.9. Planeerida  kasvuhoone põrand  tasandada ja tihendada.

1.3.10. Kasvuhoone külgedel asuvad olemasolevad veekogumise kraavid uuendatakse. Plastikmaterjal asendatakse uuega. Kraavi põhja paigaldatakse 100 mm läbimõõduga kaetud drenaažitoru, mis kaetakse killustikuga ning seejärel tasandatakse.  Drenaažitorud ühendatakse olemasolevate drenaažikaevudega.

1.3.11. Hanke mahtu kuulub ehitus- ja lammutusprahi koristamine ja utiliseerimine, vajalikud uurimis- ja mõõdistustööd, uute seadmete käivitamine ning personali väljaõpetamine seadmete kasutamisel.

1.4.           Hankeleping sõlmitakse esimesel võimalusel olenevalt hankemenetluse kulgemisest ja **tööde teostamise tähtaeg on 42 päeva alates lepingu sõlmimise kuupäevast.**

1.5.           Hankedokumentides kirjeldatud eesmärgi täitmiseks vajalike tööde mahtude määramine on pakkuja kohustus. Juhul kui hankedokumentide või selle lisades on esitatud konkreetsed tööde mahud tuleb lugeda neid informatiivseteks ning pakkumuses tuleb arvestada tegelike vajalike tööde mahtudega.

1.6.           Pakkumuses tuleb arvestada ka nende tööde teostamisega, mis ei ole hankedokumentides otseselt kirjeldatud, kuid on vajalikud teostada tulenevalt ehitusobjekti tegelikust olukorrast ja seisundist selleks, et remondi järgselt oleks eelduslikult võimalik kasvuhoonet eesmärgipäraselt kasutada järgneva 15 aasta jooksul ilma sarnase mahuga remondi teostamise vajaduseta. Hankija eeldab, et Pakkuja on objekti olemasoleva olukorraga tutvunud ning oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde kogemusele.

2. Lisad:

2.1 Kasvuhoone nr. 1 asendiplaan

2.2 Kasvuhoone lõige